રાજકોટ : રાજ્યમાં સુજલામ સુફ્લામના નામે ગત વર્ષે સરકારે ૧૦ હજારથી વધુ તળાવો ઉંડા ઉતારવાનું મહા અભિયાન ચલાવ્યું હતું, ત્યારે આ વર્ષે પણ આગામી ૧૫ મી ફ્ેબ્રુઆરીથી આ મહા અભિયાનનો રાજ્યમાં પ્રારંભ થઈ રહ્યો છે, તેવા સમયે જ જૂનાગઢ જિલ્લામાં માંગરોળ પંથકમાં સુજલામ સુફ્લામમાં ગત વર્ષે એક ખેડૂતે ગામના તળાવમાંથી માટી કાઢવાની પરવાનગી માંગીને લાખની કિંમતનું બોકસાઇટ ખનીજ કાઢીને પોતાના ખેતરમાં સંગ્રહ કર્યાનું કારસ્તાન ખાણ ખનીજ વિભાગે પકડી પાડીને ૧૩.૮૦ લાખનો દંડ ફ્ટકારતા સનસનાટી મચી જવા પામી છે.